Hvis du ønsker å få mest mulig ut av din tur til Napoli, er Angela og Alessandro de perfekte vertene med det perfekte hjemmet! Leiligheten i seg selv er utmerket; interiør, fasiliteter, renhold, utsikt og alt er veldig bra. «Instagram-worthy», kan man si. Gaten er urban, livlig og autentisk, med vin-butikk, kjøtthandler og et fantastisk pizzeria like ved leiligheten.
Vertene har sørget for fin ankomst til Napoli, med godt humør, gode tips og generelt god dialog. Vi har følt oss veldig velkommen! Man merker at vertene er lidenskapelig opptatt av service, og legger kjærlighet i det de gjør. Alessandro kom med en god introduksjon til hvordan man skal oppleve Napoli som en «innbygger», mer enn en turist.
Anbefaler absolutt denne leiligheten og disse vertene!